open-index/open-wikipedia-markdown huggingface dataset:
Σωτήρας Φλώρινας

Ο **Σωτήρας**, επίσημα *Σωτήρ*, είναι οικισμός του Αμυνταίου στη Δυτική Μακεδονία και την Περιφερειακή Ενότητα Φλώρινας. 

## Γενικά στοιχεία
Ο Σωτήρας βρίσκεται σε υψόμετρο 595 μέτρα, στη νοτιοανατολικά είσοδο του Αμυνταίου δίπλα στην ΕΟ Πτολεμαΐδας - Φλώρινας και αποτελεί ουσιαστικά προάστιό του. Ως οικισμός αναφέρεται επίσημα  μετά την απελευθέρωση το 1918 με την ονομασία ** στο ΦΕΚ 259Α - 29/12/1918 όταν  προσαρτήθηκε στην τότε κοινότητα Σόροβιτς. Το 1926 με το ΦΕΚ 55Α - 15/02/1926 μετονομάστηκε σε Σωτήρ. Σύμφωνα με το σχέδιο Καλλικράτης, μαζί με το Αμύνταιο και την Ανάληψη αποτελούν τη δημοτική κοινότητα Αμυνταίου που ανήκει στη δημοτική ενότητα Αμυνταίου του Δήμου Αμυνταίου και σύμφωνα με την απογραφή του 2011 έχει πληθυσμό 108 κατοίκους.

Η περιοχή του χωριού, κατά το 1900-1920 , ήταν έδρα (κατοικία) τούρκου φεουδάρχη (μπέης) που εκμεταλλευόταν τα γύρω χωράφια. Ίχνη τζαμιού διατηρούνται ακόμα σε κατοικία που βρίσκεται πλησίον της πλατείας.

Ο Σωτήρας είναι δημιουργήθηκε κυρίως από Πόντιους πρόσφυγες μετά το 1923. Αργότερα, μετά το 1950 εγκαταστάθηκαν και κάποιες οικογένειες από το χωριό Κέλλη που μιλούν το σλαβικό τοπικό ιδίωμα. Οι πρώτοι αυτοί κάτοικοι έχτισαν και την πρώτη εκκλησία του χωριού, μικρή σε μέγεθος, επ' ονόματι της Μεταμορφώσεως του Σωτήρος. Το όνομα του οικισμού (Σωτήρας) οφείλεται στο αρχικό αυτό εκκλησάκι που έχτισαν οι πρώτοι κάτοικοι του χωριού.

## Παραπομπές


Κατηγορία:Χωριά της περιφερειακής ενότητας Φλώρινας
Κατηγορία:Δήμος Αμυνταίου
Αγαμία

Η λέξη **αγαμία** μπορεί να αναφέρεται σε: 

* Σεξουαλική αγαμία
* Αγαμία (θρησκευτική)
Γουόλ Στριτ

μικρογραφία|Γουόλ Στριτ, 2009.
Η **Γουόλ Στριτ** είναι οδός η οποία κινείται με κατεύθυνση από βορειοδυτικά προς νοτιοανατολικά, ξεκινώντας από το Μπρόντγουεϊ και καταλήγοντας στην Σάουθ Στριτ. Βρίσκεται στο Ιστ Ρίβερ της Οικονομικής Επαρχίας του Κάτω Μανχάταν στην Νέα Υόρκη. Με την πάροδο του χρόνου, ο όρος "Γουόλ Στρητ" έχει γίνει μετωνυμία για τις χρηματοπιστωτικές αγορές των ΗΠΑ, την αμερικανική βιομηχανία οικονομικών υπηρεσιών (ακόμα και αν οι οικονομικές εταιρείες δεν εδρεύουν εδώ) ή τα οικονομικά συμφέροντα με έδρα τη Νέα Υόρκη.

Χάρη στην Γουόλ Στρητ, η Νέα Υόρκη είναι σήμερα η οικονομικά ισχυρότερη πόλη και το κορυφαίο οικονομικό κέντρο του κόσμου, στεγάζοντας τα δύο μεγαλύτερα χρηματιστήρια του κόσμου όσον αφορά τη συνολική κεφαλαιοποίηση της αγοράς: το Χρηματιστήριο της Νέας Υόρκης και το NASDAQ. Στην περιοχή της Γουόλ Στρητ λειτουργούσαν και λειτουργούν και άλλα σημαντικά χρηματιστήρια, όπως το Εμπορικό Χρηματιστήριο της Νέας Υόρκης, το Συμβούλιο Εμπορίου της Νέας Υόρκης και το πρώην Αμερικανικό Χρηματιστήριο. 

## Παραπομπές


## Εξωτερικοί σύνδεσμοι
* 

Κατηγορία:Οικονομία των Ηνωμένων Πολιτειών
Κατηγορία:Νέα Υόρκη
Σεξουαλική αγαμία

Η **σεξουαλική αποχή** ή **σεξουαλική εγκράτεια** (ή **σεξουαλική αγαμία**) είναι η πρακτική αποχή από ορισμένες ή όλες τις πτυχές της σεξουαλικής δραστηριότητας για ιατρικούς, ψυχολογικούς, νομικούς, κοινωνικούς, οικονομικούς, φιλοσοφικούς, ηθικούς ή θρησκευτικούς λόγους. Η ασεξουαλικότητα είναι διαφορετικός όρος από την σεξουαλική αγαμία. Η θρησκευτική αγαμία είναι ένα άλλο είδος σεξουαλικής αγαμίας, η οποία υποκινείται συνήθως από ηθικούς ή προσωπικούς λόγους. Σε ορισμένες κοινωνίες, η σεξουαλική αποχή πριν από τον γάμο θεωρείται απαραίτητη. Σε κάποιες χώρες υπάρχουν μέχρι και νόμοι που υποχρεώνουν αυτούς που πρόκειται να παντρευτούν να τηρήσουν σεξουαλική αποχή έως τότε. 

Η απόφαση για τήρηση σεξουαλικής αποχής μπορεί να είναι εθελοντική (όταν ένα άτομο επιλέγει να μην συμμετάσχει σε σεξουαλική δραστηριότητα εξαιτίας ηθικών, θρησκευτικών, φιλοσοφικών ή άλλων αιτιών), μπορεί να είναι ακούσιο αποτέλεσμα των κοινωνικών συνθηκών (όταν ένα άτομο δεν μπορεί να βρει πρόθυμο σεξουαλικό σύντροφο), ή υποχρεωμένη από το νόμο (π.χ. σε χώρες όπου η σεξουαλική δραστηριότητα εκτός γάμου είναι παράνομη, μέσα στις φυλακές κλπ.).

## Παραπομπές

Κατηγορία:Γονιμότητα
Αγαμια
Κατηγορία:Ασκητισμός
Ανάληψη Φλώρινας

*Για συνώνυμο οικισμό στην Ελλάδα δείτε το λήμμα: Ανάληψη (αποσαφήνιση)*

Η **Ανάληψη** είναι χωριό του Αμυνταίου στη Δυτική Μακεδονία και την Περιφερειακή Ενότητα Φλώρινας.

## Γενικά στοιχεία
Η Ανάληψη βρίσκεται στα βόρεια του Αμυνταίου, νότια από τη λίμνη Πετρών και ουσιαστικά αποτελεί προάστιό του. Στην περιοχή του είναι το Εθνικό Αθλητικό Κέντρο, το Δημοτικό Αθλητικό Κέντρο, το 1ο ΕΠΑΛ και το Μουσικό Γυμνάσιο Λύκειο Αμυνταίου. Ως ξεχωριστός οικισμός αναφέρεται επίσημα το 1991 να απογράφεται στον  τότε δήμο Αμυνταίου. Σύμφωνα με το σχέδιο Καλλικράτης, μαζί με το Αμύνταιο και τον Σωτήρα αποτελούν τη δημοτική κοινότητα Αμυνταίου που ανήκει στη δημοτική ενότητα Αμυνταίου του Δήμου Αμυνταίου και σύμφωνα με την απογραφή του 2011 έχει πληθυσμό 527 κατοίκους.
## Πληθυσμός

## Παραπομπές


Κατηγορία:Χωριά της περιφερειακής ενότητας Φλώρινας
Κατηγορία:Δήμος Αμυνταίου
Μαρία Αντωνία της Βαυαρίας

H **Μαρία Αντωνία** (γερμ. *Maria Antonia von Bayern von Wittelsbach*, 18 Ιουλίου 1724 - 23 Απριλίου 1780) από τον Οίκο του Βίττελσμπαχ ήταν δούκισσα της Βαυαρίας και με τον γάμο της έγινε εκλέκτειρα της Σαξονίας.

## Βιογραφία
Η *Μαρία Αμαλία Βαλπουργία Συμφορούσα* ήταν το δεύτερο (πρώτο επιβιώσαν) παιδί και η δεύτερη (πρώτη επιβιώσασα) κόρη του Καρόλου Ζ΄ της Αγίας Ρωμαϊκής Αυτοκρατορίας και της Μαρίας Αμαλίας, κόρης του Ιωσήφ Α΄ της Αγίας Ρωμαϊκής Αυτοκρατορίας.

## Οικογένεια
Παντρεύτηκε το 1747 τον Φρειδερίκο Χριστιανό της Σαξονίας και είχε εννέα τέκνα:
* θνησιγενής γιος (1748).
*Φρειδερίκος Αύγουστος Α΄ (1750 - 1827), Εκλέκτορας, μετέπειτα Βασιλιάς, της Σαξονίας.
* *Κάρολος* Μαξιμιλιανός Μαρία Αντώνιος Ιωάννης Νέπομουκ Αλοΰσιος Φραγκίσκος Ιαβέρης Ιανουάριος (1752 - 1781).
**Ιωσήφ* Μαρία Λουδοβίκος Ιωάννης Νέπομουκ Αλοΰσιος Γκοντζάγκα Φραγκίσκος Ιαβέρης Ιανουάριος Αντώνιος ντε Πάντουα Πολύκαρπος (1754 - 1763).
* Αντώνιος (1755 - 1836), Βασιλιάς της Σαξονίας.
* Μαρία Αμαλία (1757 - 1831), παντρεύτηκε τον Κάρολο Β΄ Αύγουστο του Παλατινάτου-Τσβάιμπρυκεν.
* Μαξιμιλιανός (1759 - 1838), Διάδοχος της Σαξονίας.
* Θηρεσία *Μαρία* Ιωσηφίνα Μαγδαληνή *Άννα* Αντωνία Βαλπουργία Ιγνατία Ιαβερία Αυγουστίνα Αλοϋσία Φορτουνάτα (1761 - 1820).
* θνησιγενής γιος (1762).

## Πρόγονοι





## Πηγές
* *Walpurgis, Maria Antonia: Talestri, regina delle Amazzoni: drama per music, de E.T.P.A*. Leipzig: G. G. I. Breitkopf, 1765.
* Antonio Eximeno y Pujades: *Dell' origine e delle regole della musica, colla storia del suo progresso, decadenza, e rinnovazione*. Rome, 1774.
* Heinrich Theodor Flathe: Maria Antonia von Bayern. In: *Allgemeine Deutsche Biographie (ADB)*. Band 20, Duncker & Humblot, Leipzig 1884, S. 371–374.

## Παραπομπές


Κατηγορία:Οίκος του Βίττελσμπαχ
Κατηγορία:Δούκισσες της Βαυαρίας
Κατηγορία:Πριγκίπισσες της Σαξονίας
Κατηγορία:Εκλέκτειρες της Σαξονίας
Μαρία Αυγούστα της Σαξονίας

H **Μαρία Αυγούστα** (γερμ. *Maria Augusta von Sachsen von Wettin*, 21 Ιουνίου 1782 - 14 Μαρτίου 1863) του Οίκου των Βέττιν ήταν πριγκίπισσα της Σαξονίας.

## Βιογραφία
Η *Μαρία Αυγούστα Νεπομυκήνη Αντωνία Φραγκίσκη Ιαβερία Αλοϋσία* ήταν το τρίτο (μόνο επιζών) τέκνο του Φρειδερίκου Αυγούστου της Σαξονίας και της Αμαλίας, κόρης του Φρειδερίκου Μιχαήλ του Παλατινάτου-Τσβάιμπρυκεν.

Γεννήθηκε στη Δρέσδη. Ο προπάππος της ήταν βασιλιάς της Πολωνίας και το Σύνταγμα του 1791 την όριζε ως δυνητική διάδοχο του θρόνου, αν δεν υπήρχε άρρεν μέλος από τον Οίκο των Βέττιν. Σχεδιαζόταν ο γάμος της με τον Στανίσουαφ Πονιατόφκυ, ανιψιό του Στανίσουαφ Αυγούστου της Πολωνίας-Λιθουανίας (διάδοχο του προπάππου της). Όμως, ο δισταγμός του πατέρα της και ο Διαμελισμός της Πολωνίας το 1795 απέτρεψαν το γάμο. Δημιουργήθηκε το Δουκάτο της Βαρσοβίας και δόθηκε στον πατέρα της. Τη θεωρούσαν εκεί διάδοχό του, αν και ίσχυε το Σαλικό Δίκαιο.

Σχέδια επιγαμίας με Οίκο που θα ισχυροποιούσε το δικαίωμα διαδοχής στην Πολωνία απέτυχαν, καθώς κανείς δεν ήθελε να ενδυναμώσει τη Σαξονία ή να αποκαταστήσει το Βασίλειο της Πολωνίας. Ένας δυνητικός υποψήφιος ήταν ο Γιούζεφ Πονιατόφσκυ, άλλος ανιψιός του Στανίσουαφ Αυγούστου και εξάδελφος του προηγουμένου υποψηφίου συζύγου της.

## Πηγές
* Zamoyski, Adam. The last king of Poland.

## Παραπομπές


Κατηγορία:Οίκος των Βέττιν
Κλήμης της Σαξονίας

Ο **Κλήμης** (γερμ. *Clemens von Sachsen von Wettin*, 1 Μαΐου 1798 - 4 Ιανουαρίου 1822) από τον Οίκο των Βέττιν ήταν πρίγκιπας της Σαξονίας.

## Βιογραφία
Ήταν ο δευτερότοκος γιος του Μαξιμιλιανού της Σαξονίας και της Καρολίνας των Βουρβόνων-Πάρμας, κόρης του Φερδινάνδου της Πάρμας.

Ο *Κλήμης Μαρία Ιωσήφ Νέπομουκ Αλοϋσιος Βικέντιος Ιαβέρης Φραγκίσκος ντε Πάουλα Φραγκίσκος ντε Βαλουά Ιωακείμ Βέννος Φίλιππος Ιάκωβος* γεννήθηκε στη Δρέσδη. Αδέλφια του ήταν ο Φρειδερίκος Αύγουστος Β΄ και ο Ιωάννης, βασιλείς της Σαξονίας. Κατά τη διάρκεια των Ναπολεοντείων Πολέμων έπρεπε να φύγει από το σπίτι του αρκετές φορές· αυτός και η οικογένειά του, όταν δεν έβρισκαν καταφύγιο, έπρεπε να κοιμηθούν στα άχυρα. 

Το 1815 επισκέφθηκε το Αυστριακό Επιτελείο μαζί με τον μεγαλύτερο αδελφό του. Ο Φερδινάνδος Κάρολος της Αυστρίας-Έστε τους υποδέχθηκε θερμά. Αφού επισκέφθηκαν το Παρίσι και τις πρωτεύουσες της νότιας Γερμανίας, επέστρεψαν στη Δρέσδη και συνέχισαν τις σπουδές τους μαζί με τον αδελφό τους Ιωάννη. 

Κατά τη διάρκεια ταξιδιού στην Ιταλία με τους αδελφούς του, ο Κλήμης έκανε πυρετό και απεβίωσε στην Πίζα, σε ηλικία 24 ετών. Το 1838 απεβίωσε ο πατέρας του και τον διαδέχθηκε ο Φρειδερίκος Αύγουστος Α΄ και το 1854 ο Ιωάννης.

## Παραπομπές


## Πρόγονοι



## Πηγές
* Eduard Machatschek, Geschichte des Königreichs Sachsen: Nach glaubewürdigen Quellen: Akten, Leipzig, 1862, p.496

Κατηγορία:Οίκος των Βέττιν
Αμαλία της Σαξονίας (1794-1870)

H **Αμαλία** (γερμ. *Amalia von Sachsen von Wettin*, 10 Αυγούστου 1794 - 18 Σεπτεμβρίου 1870) του Οίκου των Βέττιν ήταν πριγκίπισσα της Σαξονίας. Ήταν συνθέτρια μουσικών έργων υπό το όνομα *Α. Σερένα* και δραματικών έργων υπό το όνομα *Αμαλία Χάιτερ*.

## Βιογραφία
Η *Αμαλία Μαρία Φρειδερίκη Αυγούστα Καρολίνα Λουδοβίκα Ιωσηφίνα Αλοϋσία Άννα Νεπομυκήν Φιλιππίνη Βικεντία Φραγκίσκη ντε Πάουλα Φραγκίσκη ντε Σαντάλ* ήταν η πρώτη κόρη του Μαξιμιλιανού της Σαξονίας και της Καρολίνας των Βουρβόνων-Πάρμας, κόρης του Φερδινάνδου της Πάρμας. Γεννήθηκε στο Κάστρο Πίλνιτς της Δρέσδης και έζησε εκεί όλη τη ζωή της. Ήταν μία γυναίκα με καλή παιδεία και με πνευματικές αναζητήσεις, συνέθεσε μουσική δωματίου, όπερα και εκκλησιαστική μουσική, τραγούδια, κωμωδίες· επίσης έπαιζε αρπίχορδο. 

Κατά τη διάρκεια των Ναπολεοντείων Πολέμων ήταν παιδί και έπρεπε να φύγει από το κάστρο αρκετές φορές. Αυτή και η οικογένειά της, όταν δεν έβρισκαν καταφύγιο, έπρεπε να κοιμηθούν στα άχυρα. Συνάντησε αρκετές φορές το Ναπολέοντα και είχε αρνητική εικόνα γι' αυτόν. Όταν ο Αυτοκράτορας των Γάλλων παρατήρησε ότι ήταν θυμωμένη μαζί του, επειδή πολεμούσε εναντίον του Οίκου της, της είπε ότι θα έπρεπε να συνηθίσει την κατάσταση· εκείνη του απάντησε ότι υπάρχουν μερικά πράγματα, που δεν μπορεί κάποιος να τα συνηθίσει. 

## Οικογένεια
Παντρεύτηκε το 1817 τον Φρανκίσκους ντε Μερεντόνκ και είχε τέκνο:
* Γιοχάννες ντε Μερεντόνκ (;)

## Πρόγονοι

## Παραπομπές


## Πηγές
* Gilman, D. C.; Peck, H. T.; Colby, F. M., eds. (1905). "Amalie, Marie Friederike Auguste". *New International Encyclopedia* (1st ed.). New York: Dodd, Mead.
* "The Princess Amalie of Saxony and Napoleon". *[[The New York Times]]*. 13 May 1883. This is an extract from another publication.

## Εξωτερικοί σύνδεσμοι
* 

Κατηγορία:Οίκος των Βέττιν
Αζίνγκο

Η **Αζίνγκο** (*Azingo*) είναι λίμνη κοντά στις ακτές της Γκαμπόν, πολύ κοντά στην πόλη Λαμπαρενέ. Στην περιοχή παρά τη δυτική όχθη της Αζίνγκο, κατοικούν οι φυλές ιθαγενών Μποκότα και Ουρούγκου, στην περιοχή νοτίως της λίμνης η φυλή Μπακουελέ, ενώ βορείως της λίμνης, γύρω από τον ποταμό Ογκοουέ, κατοικεί η φυλή Αντγιούμπα (*Adyumba*) ή Ατζυμπά (*Adjumba*) κατά τους Γάλλους αποικιοκράτες.

Η λίμνη Αζίνγκο περιβάλλεται από το πυκνό τροπικό δάσος. Το μέγιστο μήκος της είναι 28 χιλιόμετρα και το μέγιστο πλάτος της 12 χιλιόμετρα. Η λίμνη δέχεται νερά της λεκάνης απορροής του μεγάλου ποταμού Ογκοουέ (του τέταρτου μεγαλύτερου ολόκληρης της Αφρικής), στον οποίο καταλήγουν μέσω παραποτάμων του που ξεκινούν από τη λίμνη Αζίνγκο. Επιπλέον, η λίμνη συνδέεται με τον ποταμό Ογκοουέ με διώρυγα πλωτή για ποταμόπλοια μέσου εκτοπίσματος.

## Παραπομπές


## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 2, σελ. 302

Κατηγορία:Γεωγραφία της Γκαμπόν
Κατηγορία:Λίμνες της Αφρικής
Ματθίλδη της Σαξονίας (1863-1933)

H **Ματθίλδη** (γερμ. *Mathilde von Sachsen von Wettin*, 19 Μαρτίου 1863 - 27 Μαρτίου 1933) από τον Οίκο των Βέττιν ήταν πριγκίπισσα της Σαξονίας.

## Βιογραφία
Η *Ματθίλδη Μαρία Αυγούστα Βικτωρία Λεοπολδίνη Καρολίνα Λουίζα Φραγκίσκη Ιωσηφίνα* ήταν η πρώτη κόρη του Γεωργίου της Σαξονίας και της Μαρίας Άννας της Σαξονίας-Κοβούργου & Γκότα, κόρης του Φερδινάνδου Β΄ της Πορτογαλίας.

Μικρή ήταν ήσυχη και ευγενική, δεν έδειχνε όμως όμορφη. Ο πατέρας της θέλησε να την παντρέψει με τον αρχιδούκα Ροδόλφο, Διάδοχο της Αυστρίας, αλλά αυτός τελικά παντρεύτηκε τη Στεφανία του Βελγίου. Έπειτα προτάθηκε ο Φραγκίσκος Φερδινάνδος των Αψβούργων-Λωρραίνης, νέος διάδοχος της Αυστρίας, εξάδελφος του προηγουμένου, όμως εκείνος έκανε μοργανατικό γάμο. Τελικά οι δύο Οίκοι συνδέθηκαν με τον γάμο της αδελφής της Μαρίας Ιωσηφίνας με τον Όθωνα, αδελφό του προηγουμένου.

## Πρόγονοι



## Πηγές
* Darryl Lundy (10 May 2003). "Mathilde Marie Auguste Prinzessin von Sachsen". ThePeerage.com. Retrieved 2008-11-12.
* Paul Theroff. "SAXONY". Paul Theroff's Royal Genealogy Site. Retrieved 2008-11-12.

## Παραπομπές


Κατηγορία:Οίκος των Βέττιν
Τζαμπαττίστα Μποντόνι

Ο **Τζαμπαττίστα Μποντόνι** (*Giambattista Bodoni*, 26 Φεβρουαρίου 1740 – 30 Νοεμβρίου 1813) ήταν Ιταλός τυπογράφος, σχεδιαστής τυπογραφικών στοιχείων, χαράκτης και εκδότης στην Πάρμα.

Ο Μποντόνι γεννήθηκε στο Σαλούτσο. Μαζί με τον Φιρμέν Ντιντό εξέλιξε μια γραμματοσειρά που ονόμασε «Modern», στην οποία τα γράμματα έχουν μια ισχυρή αντίθεση ανάμεσα στο χονδρό και στο λεπτό μέρος των γραμμών τους. Ο Μποντόνι σχεδίασε πολλά τυπογραφικά στοιχεία, το καθένα σε μεγάλη ποικιλία μεγεθών. Θαυμάζεται ακόμα περισσότερο για τη σύνθεση σελίδων, καθώς το ευρύ φάσμα μεγεθών τυπογραφικών στοιχείων που δημιούργησε του έδωσε την ευχέρεια να συνθέτει τις σελίδες του με τη μέγιστη δυνατή ποικιλία διαστημάτων μεταξύ των γραμμάτων. Συνήθως άφηνε πλατιά περιθώρια στα κείμενα, όπως και ο Μπάσκερβιλ, και έβαζε ελάχιστη διακόσμηση ή εικονογράφηση.

100px|thumb|αριστερά|Προσωπογραφία του Μπονόνι (περ. 1805-1806) από τον Τζουζέππε Λουκατέλλι, Μουσείο Glauco Lombardi στην Πάρμα

Ο Μποντόνι πέτυχε ένα άνευ προηγουμένου επίπεδο τεχνικής λεπτότητας, κάτι που του επέτρεψε να αναπαράγει πιστά γραμματοσειρές με πολύ λεπτές γραμμές. Πολύ γνωστά ήταν τα σχέδια ψευδοκλασικών γραμματοσειρών του, όπως και οι εξαιρετικά στιλιζαρισμένες εκδόσεις, που κάποιοι θεωρούσαν καταλληλότερες «να θαυμάζονται για τα γράμματα και τη διαμόρφωση των σελίδων, παρά για να διαβάζονται». Οι εκτυπώσεις του αντανακλούσαν μια αισθητική απλού, χωρίς διακόσμηση, στιλ. Αυτό το στιλ προσέλκυσε πολλούς θαυμαστές και μιμητές, ξεπερνώντας τη δημοφιλία των δημιουργημάτων των Γάλλων τυπογράφων όπως των Φιλίπ Γκρανζάν (Philippe Grandjean ή Grandjon, 1666-1714) και Πιερ Σιμόν Φουρνιέ. Από την άλλη, μαθητές και φίλοι του Μποντόνι υπήρξαν οι Αδελφοί Αμορέττι.

Πολλές σύγχρονες αναβιώσεις των γραμματοσειρών του υπήρξαν από τον 20ό αιώνα, όλες με την ονομασία *[[Bodoni]]*.

* Το «Museo Bodoniano» άνοιξε στην Πάρμα το 1963. Μοιράζεται την είσοδό του με την «Παλατινή Βιβλιοθήκη», καθώς αμφότερα στεγάζονται στο συγκρότημα του Παλάτσο ντελ λα Πιλόττα.

## Παραπομπές


## Βιβλιογραφία
* Valerie Lester: *Giambattista Bodoni: His Life and His World* (2015) 
* T.M. Cleland:  (1916)
* G. de Lama: *Vita del Cavaliere Giambattista Bodoni ... Ristampa ... cura di Leonardo Farinelli e Corrado Mingardi* (1816, 1989)
* *De Azara - Bodoni* [αλληλογραφία], επιμ. A. Ciavarella (1979)
* M.E. Cosenza: *Biographical and bibliographical dictionary of the Italian printers ... to 1800* (1968)
* G. Giani: *Catalogo delle autentiche edizioni bodoniane* (1948)
* H.C. Brooks: *Compendiosa bibliografia di edizioni bodoniane* (1927)
* R. Bertieri: *L'Arte di Giambattista Bodoni* (1913)

## Εξωτερικοί σύνδεσμοι
* 
* Το ''Manuale Tipografico'' του Μποντόνι (1818) στο *rarebookroom.org*
* Το Μουσείο του Μποντόνι  στην Πάρμα
* Η Βιβλιοθήκη Μποντόνι

Κατηγορία:Ιταλοί τυπογράφοι
Κατηγορία:Ιταλοί χαράκτες
Κατηγορία:Ιταλοί επιχειρηματίες
Μαργαρίτα Καρόλα της Σαξονίας

H **Μαργαρίτα Καρόλα** (γερμ. *Margarete Karola von Sachsen von Wettin*, 24 Ιανουαρίου 1900 - 16 Οκτωβρίου 1962) του Οίκου των Βέττιν ήταν πριγκίπισσα της Σαξονίας και με τον γάμο της έγινε πριγκίπισσα του Χοεντσόλλερν.

## Βιογραφία
Η *Μαργαρίτα Καρόλα Βιλελμίνη Βικτωρία Αδελαΐδα Αλβερτίνα Πετρούσα Βερτράμη Πάολα* ήταν η πρώτη κόρη του Φρειδερίκου Αυγούστου Γ΄ της Σαξονίας και της Λουίζας των Αψβούργων-Λωρραίνης, κόρης του Φερδινάνδου Δ΄ της Τοσκάνης.

## Οικογένεια
Παντρεύτηκε το 1920 το Φρειδερίκο του Χοεντσόλλερν και είχε τέκνα:
* Βενεδίκτη *Μαρία Αντωνία* Ματθίλδη Άννα (1921 - 2011), παντρεύτηκε τον κόμη Χάινριχ Μαρία φον Βάλντμπουργκ του Βόλφεγκ & Βάλντζεε.
* *Μαρία Αδελγόνδη* Αλίκη Λουίζα Ιωσηφίνα (1921 - 2006), παντρεύτηκε τον Κωνσταντίνο της Βαυαρίας.
* *Μαρία Θηρεσία* Λουδοβίκα Καικιλία Ζίτα Ελισάβετ Χίλντα Αγνή (1922 - 2004).
* *Φρειδερίκος Γουλιέλμος* Φερδινάνδος Ιωσήφ Μαρία Εμμανουήλ Γεώργιος Μεϊρράδος Φιδέλιος Βενέδικτος Μιχαήλ Ουμβέρτος (1924 - 2010), Πρίγκιπας του Χοεντσόλλερν.
* *Φραγκίσκος Ιωσήφ* Ουμβέρτος Μαρία Μεϊρράδος Μιχαήλ (1926 - 1996), νυμφεύτηκε 1) τη Μαρία Φερδινάνδη του Τουρν και Τάξις και 2) τη Ντιάνα των Βουρβόνων-Δύο Σικελιών, κόρη του Γαϊτανού της Πάρμα (γιου του Ροβέρτου Α΄ της Πάρμα).
* Ιωάννης Γεώργιος (1932 - 2016), Πρίγκιπας του Χοεντσόλλερν.
* Φέρφριντ (1943 - 2022), Πρίγκιπας του Χοεντσόλλερν.

## Πηγές
* Darryl Lundy (10 May 2003). "Margarethe Karola Prinzessin von Sachsen". ThePeerage.com. Retrieved 11 December 2008.
* Paul Theroff. "SAXONY". Paul Theroff's Royal Genealogy Site. Retrieved 11 December 2008.

## Παραπομπές


Κατηγορία:Οίκος των Βέττιν
Κατηγορία:Πριγκίπισσες της Γερμανίας
Κατηγορία:Πριγκίπισσες του Χοεντσόλερν-Ζίγκμαρινγκεν
Αείσιτοι

Στην Αρχαία Αθήνα **αείσιτοι** ονομάζονταν οι πολίτες τους οποίους η πολιτεία/δήμος ήθελε να τιμήσει ή να ανταμείψει για κάποια μεγάλη υπηρεσία που είχαν προσφέρει στην πόλη και για τον λόγο αυτόν τρέφονταν (*σιτίζονταν*, από όπου και η λέξη) δωρεάν σε όλη τους την υπόλοιπη ζωή με έξοδα του δημοσίου. Αυτή η προσφορά τροφής γινόταν σε συγκεκριμένο κτίσμα («δημόσιο κατάστημα») που ονομαζόταν *[[Πρυτανείο]]* και βρισκόταν στους βόρειους πρόποδες της Ακρόπολης, αφιερωμένο στην Πολιάδα Αθηνά.

Στη σίτιση στο πρυτανείο είχαν δικαίωμα επίσης οι *πρυτάνεις*, οι πρέσβεις και επίσημοι πολίτες, καθώς και οι δημόσιοι λειτουργοί των οποίων η υπηρεσία τους υποχρέωνε να μένουν στον χώρο και κατά τη διάρκεια της νύχτας. Οι κυρίως αείσιτοι όμως ήταν όσοι είχαν ευεργετήσει την πόλη με μεγάλες πράξεις ή κατορθώματα. Στη σίτιση αυτή φαίνεται ότι είχαν δικαίωμα και οι απόγονοι των παραπάνω, όπως αναφέρει η εξής αρχαία επιγραφή:

Το έθιμο αυτό ήταν αρχαιότερο του 450 π.Χ. τουλάχιστον, καθώς στον *Κατά Λεωκράτους* λόγο αναφέρεται ότι η πόλη έδωσε ισόβια σίτιση στον Κλεομένη από τους Δελφούς και στους απογόνους του εξαιτίας μιας μεγάλης ευεργεσίας του προς την πόλη. Ο Σωκράτης στην απολογία του αντέτεινε αντί της θανατικής του καταδίκης τη σίτισή του στο Πρυτανείο. Στην ακμή του «Χρυσού Αιώνα» των Αθηνών η τιμή και η διάκριση των αεισίτων ήταν πολύ μεγάλη, και όλοι τους εκτιμούνταν από όλους τους πολίτες. Αργότερα όμως, μετά τον Πελοποννησιακό Πόλεμο, ξέπεσε η αξία και του θεσμού αυτού, όπως και άλλων.

## Πηγές
* Βασιλόπουλος, Στέφανος Δ.: Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 2, σελ. 154

Κατηγορία:Αρχαία Αθήνα
Κατηγορία:Τιμητικές διακρίσεις
Βίκτορ Μόουζες

Ο **Βίκτορ Μόουζες** (12 Δεκεμβρίου 1990) είναι Νιγηριανός ποδοσφαιριστής ο οποίος αγωνίζεται ως πλάγιος μέσος για την Σπαρτάκ Μόσχας και την εθνική ομάδα της Νιγηρίας.

Ο Μόουζες ξεκίνησε τη καριέρα του από την Κρύσταλ Πάλας, πριν τραβήξει την προσοχή της Γουίγκαν Αθλέτικ, με την οποία πραγματοποίησε το ντεμπούτο του στη Πρέμιερ Λιγκ το 2010. Μετά από δύο χρόνια, μετά από συνεχή βελτίωση, πήρε μεταγραφή για την Τσέλσι το καλοκαίρι του 2012. Αν και την πρώτη του σαιζόν πέτυχε δέκα γκολ σε όλες τις διοργανώσεις, τη δεύτερη χρονιά του δόθηκε δανεικός στη Λίβερπουλ, την τρίτη στη Στόουκ Σίτι και την τέταρτη στη Γουέστ Χαμ. Το 2019 δόθηκε δανεικός στη Φενέρμπαχτε, το 2020 στην  Ίντερ Μιλάνου και έπειτα στη Σπαρτάκ Μόσχας, από την οποία και αποκτήθηκε το 2021.

Γεννημένος στη Νιγηρία, ο Μόουζες αγωνίστηκε με τις νεανικές ομάδες της Αγγλίας στα Κ-16, Κ-17, Κ-19 και Κ-21, αλλά επέλεξε να εκπροσωπήσει την εθνική ενηλίκων της Νιγηρίας. Έχει 38 συμμετοχές με το εθνόσημο της Νιγηρίας από το 2012 μέχρι το 2018, σκοράροντας 12 τέρματα και αγωνίστηκε στο κύπελλο εθνών Αφρικής το 2013, το οποίο κατέκτησε, καθώς και στα Μουντιάλ 2014 και 2018, μετά από το οποίο αποσύρθηκε από την εθνική.

## Παραπομπές


Κατηγορία:Νιγηριανοί ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Νιγηρίας
Κατηγορία:Ποδοσφαιριστές Κρίσταλ Πάλας ΦΚ
Κατηγορία:Ποδοσφαιριστές Γουίγκαν Αθλέτικ
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Τσέλσι ΦΚ
Κατηγορία:Ποδοσφαιριστές Λίβερπουλ Φ.Κ.
Κατηγορία:Ποδοσφαιριστές Στόουκ Σίτι Φ.Κ.
Κατηγορία:Ποδοσφαιριστές Γουέστ Χαμ Γιουνάιτεντ
Κατηγορία:Ποδοσφαιριστές Φενέρμπαχτσε
Κατηγορία:Ποδοσφαιριστές Παγκοσμίου Κυπέλλου 2014
Κατηγορία:Ποδοσφαιριστές Παγκοσμίου Κυπέλλου 2018
Κατηγορία:Ποδοσφαιριστές Κυπέλλου Εθνών Αφρικής 2013
Κατηγορία:Παίκτες νικητές ΟΥΕΦΑ Γιουρόπα Λιγκ
Μαρία Αλίκη της Σαξονίας

H **Μαρία Αλίκη** (γερμ. *Maria Alix von Sachsen von Wettin*, 27 Σεπτεμβρίου 1901 - 11 Δεκεμβρίου 1990) από τον Οίκο των Βέττιν ήταν πριγκίπισσα της Σαξονίας και με τον γάμο της έγινε πριγκίπισσα του Χοεντσόλλερν-Έμντεν.

## Βιογραφία
Η *Μαρία Αλίκη Λεοπολδίνη Άννα Ερριέττα Γερμανή Αγνή Δαμιανή Μιχαέλα* ήταν η δεύτερη κόρη του Φρειδερίκου Αυγούστου Γ΄ της Σαξονίας και της Λουίζας των Αψβούργων-Λωρραίνης, κόρης του Φερδινάνδου Δ΄ της Τοσκάνης.

## Οικογένεια
Παντρεύτηκε το 1921 τον Φραγκίσκο Ιωσήφ του Χοεντσόλλερν-Έμντεν και είχε τέκνα:
* *Κάρολος Αντώνιος Φρειδερίκος* Γουλιέλμος Λουδοβίκος Μαρία Γεώργιος Εμμανουήλ Ροβέρτος Ερρίκος Βενέδικτος Τάσσιλος (1922 - 1993), Πρίγκιπας του Χοεντσόλλερν-Έμντεν.
* *Μεϊρράδος* Λεοπόλδος Μαρία Φρειδερίκος Χριστιανός Φερδινάνδος Αλβέρτος (1925 - 2009), Πρίγκιπας του Χοεντσόλλερν-Έμντεν.
* *Μαρία Μαργαρίτα* Άννα Βικτωρία Λουίζα Ιωσηφίνα Ματθίλδη Θηρεσία του Βρέφους Ιησού (1928 - 2006), παντρεύτηκε τον Κάρολο Γρηγόριο του Μεκλεμβούργου.
* *Εμμανουήλ Ιωσήφ* Μαρία Γουλιέλμος Φερδινάνδος Βουργάρδος (1929 - 1999), Πρίγκιπας του Χοεντσόλλερν-Έμντεν.

## Παραπομπές


## Εξωτερικοί σύνδεσμοι
* 

Κατηγορία:Οίκος των Βέττιν
Πανελλήνιο πρωτάθλημα επιτραπέζιας αντισφαίρισης ανδρών-γυναικών 2018

Το **Πανελλήνιο πρωτάθλημα επιτραπέζιας αντισφαίρισης ανδρών-γυναικών 2018** ήταν η 61η διοργάνωση του Πανελληνίου Πρωταθλήματος Επιτραπέζιας Αντισφαίρισης, που διεξήχθη από την Ελληνική Φίλαθλη Ομοσπονδία Επιτραπέζιας Αντισφαίρισης (Ε.Φ.Ο.Επ.Α.). Η διοργάνωση πραγματοποιήθηκε στο Βυζαντινό Αθλητικό Κέντρο (Β.Α.Κ.), στον Άλιμο από το Σάββατο 3 έως και την Κυριακή 4 Μαρτίου του 2018. 

Το πρωτάθλημα φιλοξενήθηκε στο Βυζαντινό Αθλητικό Κέντρο έπειτα από 6 χρόνια. Διεξήχθησαν τα αγωνίσματα απλό ανδρών, απλό γυναικών, διπλό ανδρών και διπλό γυναικών.

Ο Κωνσταντίνος Κωνσταντινόπουλος του Παναθηναϊκού Α.Ο. και η Κατερίνα Τόλιου του Δ.Α.Ο. Ταύρου αναδείχθηκαν πρωταθλητές Ελλάδος στο απλό.

## Κάτοχοι μεταλλίων

## Παραπομπές


Κατηγορία:Πανελλήνιο Πρωτάθλημα Επιτραπέζιας Αντισφαίρισης Ανδρών και Γυναικών
Κατηγορία:Επιτραπέζια αντισφαίριση το 2018
Πανελλήνιο πρωτάθλημα επιτραπέζιας αντισφαίρισης ανδρών-γυναικών 2017

Το **Πανελλήνιο πρωτάθλημα επιτραπέζιας αντισφαίρισης ανδρών-γυναικών 2017** ήταν η 60η διοργάνωση του Πανελληνίου Πρωταθλήματος Επιτραπέζιας Αντισφαίρισης, που διεξήχθη από την Ελληνική Φίλαθλη Ομοσπονδία Επιτραπέζιας Αντισφαίρισης (Ε.Φ.Ο.Επ.Α.). Η διοργάνωση πραγματοποιήθηκε στην ομοσπονδιακή αίθουσα STIGA του Σταδίου Ειρήνης και Φιλίας, στον Πειραιά από το Σάββατο 4 έως και την Κυριακή 5 Μαρτίου του 2017. Διεξήχθησαν τα αγωνίσματα απλό ανδρών, απλό γυναικών, διπλό ανδρών και διπλό γυναικών.

Ο Τάσος Ρηνιώτης του Ολυμπιακού Σ.Φ.Π. και η Χριστίνα Φίλη του Δ.Α.Ο. Ταύρου αναδείχθηκαν πρωταθλητές Ελλάδος στο απλό.

## Κάτοχοι μεταλλίων

## Παραπομπές


Κατηγορία:Πανελλήνιο Πρωτάθλημα Επιτραπέζιας Αντισφαίρισης Ανδρών και Γυναικών
Κατηγορία:Επιτραπέζια αντισφαίριση το 2017
Κατηγορία:Αθλητισμός στον Πειραιά
Μπλερίμ Τζεμαϊλί

Ο **Μπλερίμ Τζεμάιλ**ι (2 Απριλίου 1986) είναι αλβανος ποδοσφαιριστής γεννημένος στη Βόρεια Μακεδονία ο οποίος αγωνίζεται ως μέσος για τη Ζυρίχη και την εθνική ομάδα της Ελβετίας.

Ξεκίνησε την καριέρα από τη Ζυρίχη, με την οποία κατέκτησε το πρωτάθλημα δύο φορές. Στη συνέχεια πέρασε το μεγαλύτερο τμήμα της καριέρας του στην Ιταλία, για τις Τορίνο, Πάρμα, Νάπολη, από την οποία αποκτήθηκε για 9 εκατομμύρια ευρώ το 2011, Τζένοα και Μπολόνια, ενώ το 2014 αποκτήθηκε από τη Γαλατασαράι από τη Νάπολη για δύο χρόνια έναντι 2,35 εκατομμύρια ευρώ. Στη συνέχεια αποκτήθηκε από τον Σεντσέν και το Δεκέμβριο του 2020 επέστρεψε στη Ζυρίχη.

Ο Τζεμαϊλί πραγματοποίησε το ντεμπούτο του για την εθνική ομάδα της Ελβετίας το Μάρτιο του 2006 και έκτοτε έχει πάνω από 65 συμμετοχές για 10 τέρματα. Ήταν μέλος της αποστολής της Ελβετίας στο Μουντιάλ 2006, 2014 και 2018, καθώς και στο Euro 2016.

## Παραπομπές


Κατηγορία:Ελβετοί ποδοσφαιριστές
Κατηγορία:Ποδοσφαιριστές Εθνικής Ελβετίας
Κατηγορία:Προπονητές ποδοσφαίρου Σεντζέν Ρούμπι ΦΚ
Κατηγορία:Ποδοσφαιριστές Λιγκ Ουάν Κίνας
Κατηγορία:Ποδοσφαιριστές Πάρμα ΦΚ
Κατηγορία:Ποδοσφαιριστές Τορίνο ΦΚ
Κατηγορία:Ποδοσφαιριστές ΦΚ Ζυρίχη
Κατηγορία:Ποδοσφαιριστές Σέριε Α
Κατηγορία:Ποδοσφαιριστές Παγκοσμίου Κυπέλλου 2006
Κατηγορία:Ποδοσφαιριστές Παγκοσμίου Κυπέλλου 2014
Κατηγορία:Ποδοσφαιριστές Ευρωπαϊκού Πρωταθλήματος 2016
Κατηγορία:Ποδοσφαιριστές Παγκοσμίου Κυπέλλου 2018
Κατηγορία:Μέσοι ποδοσφαιριστές
Κατηγορία:Πρόσωπα σλαβομακεδονικής καταγωγής
Κατηγορία:Ελβετοί αλβανικής καταγωγής
Χάρις Σεφέροβιτς

Ο **Χάρις Σεφέροβιτς** (γενν. 22 Φεβρουαρίου 1992) είναι Ελβετός ποδοσφαιριστής, βοσνιακής καταγωγής, ο οποίος αγωνίζεται ως επιθετικός για την Μπενφίκα και την εθνική ομάδα της Ελβετίας.

Ο Σεφέροβιτς πραγματοποιήσε το επαγγελματικό του ντεμπούτο από την Γκράσχοπερς το 2009 και λίγο αργότερα αποκτήθηκε από τη Φιορεντίνα. Όμως το μεγαλύτερο τμήμα της πορείας του με τη Φιορεντίνα το περάσε δανεικός, όπως με τη Νοβάρα, και το 2013 αποκτήθηκε από τη Ρεάλ Σοσιεδάδ για 2 εκατομμύρια ευρώ. Μετά από ένα χρόνο αποκτήθηκε από την Άιντραχτ Φραγκφούρτης, με την οποία πέρασε τρεις σεζόν πριν μεταγραφεί στην Μπενφίκα με πενταετές συμβόλαιο.

Σε επίπεδο εθνικών ομάδων, ο Σεφέροβιτς πραγματοποίησε το ντεμπούτο του το 2013 και ήταν μέλος της αποστολής της εθνικής Ελβετίας στα Μουντιάλ 2014 και 2018 και στα Euro 2016 και 2020. Συνολικά έχει 79 συμμετοχές με το εθνόσημο και έχει σημειώσει 24 τέρματα.

## Παραπομπές


Κατηγορία:Ελβετοί ποδοσφαιριστές
Κατηγορία:Ποδοσφαιριστές Εθνικής Ελβετίας
Κατηγορία:Ποδοσφαιριστές Μπενφίκα
Κατηγορία:Ποδοσφαιριστές Πριμέιρα Λίγκα
Κατηγορία:Ποδοσφαιριστές Άιντραχτ Φραγκφούρτης
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές Φιορεντίνα
Κατηγορία:Ποδοσφαιριστές ΟΣ Λέτσε
Κατηγορία:Ποδοσφαιριστές Νοβάρα Κάλτσιο
Κατηγορία:Ποδοσφαιριστές Σέριε Α
Κατηγορία:Ποδοσφαιριστές Ρεάλ Σοσιεδάδ
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Γκρασχόπερς Ζυρίχης
Κατηγορία:Ποδοσφαιριστές ΦΚ Λουκέρνη
Κατηγορία:Ποδοσφαιριστές Νεσατέλ Ξαμάξ
Κατηγορία:Ποδοσφαιριστές Παγκοσμίου Κυπέλλου 2014
Κατηγορία:Ποδοσφαιριστές Ευρωπαϊκού Πρωταθλήματος 2016
Κατηγορία:Ποδοσφαιριστές Παγκοσμίου Κυπέλλου 2018
Κατηγορία:Ποδοσφαιριστές Ευρωπαϊκού Πρωταθλήματος 2020
Κατηγορία:Ποδοσφαιριστές Παγκοσμίου Κυπέλλου 2022
Μπέτυ Βαλάση

Η **Μπέτυ (Δέσποινα) Βαλάση** (Θεσσαλονίκη, 10 Ιανουαρίου 1937) είναι Ελληνίδα ηθοποιός του θεάτρου, του κινηματογράφου και της τηλεόρασης.

## Βιογραφία
Γεννήθηκε στη Θεσσαλονίκη από γονείς πρόσφυγες της Μικράς Ασίας. Ο μεγάλος αδελφός του πατέρα της σφαγιάστηκε από τους Τούρκους το 1922. Το πραγματικό της όνομα είναι Δέσπω (Δέσποινα), αλλά η μητέρα της το άλλαξε σε Μπέτυ. Όταν ήταν μικρή οι γονείς της χώρισαν. Ο πατέρας της έμεινε στην Κατερίνη και ίδρυσε μονάδα παραγωγής καπνών, όπως είχε η οικογένειά του στη Μικρά Ασία, ενώ η μητέρα της μετακόμισε στην Αθήνα. Για πολλά χρόνια η μικρή Μπέτυ ταξίδευε με τρένο μεταξύ Αθήνας και Κατερίνης, ώστε να βλέπει και τους δύο γονείς της.

Αποφοίτησε από το εξατάξιο 5ο Γυμνάσιο Εξαρχείων. Στο θέατρο μαθήτευσε κοντά σε σπουδαίους δασκάλους, όπως τον Αιμίλιο Χουρμούζιο, την Κατίνα Παξινού, τον Άγγελο Τερζάκη και τον Σωκράτη Καραντινό.

Τη συνέδεε στενή φιλία με τη Μελίνα Μερκούρη, με την οποία έπαιξε μαζί στο θέατρο και στον κινηματογράφο.

Σύμφωνα με δημόσια δήλωσή της το 2019, σε όλη της τη ζωή ψηφίζει ΚΚΕ.

Έκανε δύο γάμους και απέκτησε ένα γιο, το Νικόλα Χάρι Μινισσάλι, ο οποίος σπούδασε σκηνοθεσία στο εξωτερικό. Τον δεύτερο σύζυγό της, γνωστό ηθοποιό Τίτο Βανδή, ερωτεύθηκε το 1982, παντρεύτηκε το 1984 και παρέμειναν μαζί μέχρι το θάνατό του το 2003, σε ηλικία 86 ετών.

Ανιψιός της είναι ο Χρήστος Γιαννούλης, δημοσιογράφος και βουλευτής Α΄ Θεσσαλονίκης του ΣΥΡΙΖΑ–Π.Σ.

## Καριέρα

### Θέατρο
Η Μπέτυ Βαλάση είχε πολλές επιτυχίες στο θέατρο, στο πλευρό καταξιωμένων ηθοποιών.

Το 1961 έδωσε την πρώτη της παράσταση στο θέατρο Καλουτά, δίπλα στον Κάρολο Κουν και τη Μαίρη Αρώνη. Ενσάρκωσε τον ρόλο της Παλλάδας Αθηνάς στη σατιρική τριλογία *Οδύσσεια* του θεατρικού συγγραφέα Μανώλη Σκουλούδη.

### Κινηματογράφος
Από το 1960 έως το 2004 έπαιξε σε τουλάχιστον 14 ελληνικές ταινίες μεγάλου μήκους καταξιωμένων σκηνοθετών.

### Τηλεόραση
Έγινε ευρέως γνωστή και δημοφιλής στο κοινό μέσα από την πρωταγωνιστική της συμμετοχή στην επιτυχημένη – και τελευταία ασπρόμαυρη – τηλεοπτική σειρά ''Λωξάντρα'', η οποία προβλήθηκε από την ΕΡΤ το 1980.

Ερμήνευσε τον ομώνυμο ρόλο και σύμφωνα με τους κριτικούς ήταν ο καλύτερος της καριέρας της.

## Φιλμογραφία

## Παραπομπές


Κατηγορία:Ελληνίδες ηθοποιοί θεάτρου
Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί τηλεόρασης
Σμυνερονήσι Πάτμου

Το **Σμυνερονήσι** ή **Σμινερό** είναι ακατοίκητη βραχονησίδα δυτικά της Πάτμου στα Δωδεκάνησα στο σύμπλεγμα των Αρκών  και έχει έκταση 0,0248 τ.χλμ.. Βρίσκεται στο νότιο άκρο του νησιού των Αρκών και δίπλα (δυτικά) στις βραχονησίδες Τσουκάκι και Τσούκα. Όπως όλο το σύμπλεγμα έχει χαρακτηριστεί από το Ευρωπαϊκό Οικολογικό Δίκτυο NATURA 2000, ως Ζώνη Ειδικής Προστασίας για τα είδη: Μαυροπετρίτης (*Falco eleonorae),* Αιγαιόγλαρος (*Larus audouinii),* Θαλασσοκόρακας *(Phalacrocorax aristotelis)* και Μύχος της Μεσογείου (*Puffinus yelkouan)*. Σύμφωνα με την απογραφή του 2011 στο νησί δεν υπάρχουν μόνιμοι κάτοικοι και σύμφωνα με το σχέδιο Καλλικράτης διοικητικά ανήκει στον δήμο Πάτμου

## Παραπομπές


Κατηγορία:Βραχονησίδες της Πάτμου
Κατηγορία:Σύμπλεγμα Αρκών
Βάλον Μπεχράμι

Ο **Βάλον Μπεχράμι** (19 Απριλίου 1985) είναι Ελβετός διεθνής ποδοσφαιριστής αλβανικής-κοσοβαρικής καταγωγής, ο οποίος αγωνίζεται ως μέσος με τη Τζένοα.

Ο Μπεχράμι ξεκίνησε την επαγγελματική καριέρα από τη Λουγκάνο το 2002 και την επόμενη χρονιά πήρε μεταγραφή για την ιταλική Τζένοα, ενώ την επόμενη χρονιά δόθηκε δανεικός στη Βερόνα. Το 2005 αποκτήθηκε από τη Λάτσιο σε καθεστώς συνιδιοκτησίας για 2,7 εκατομμύρια. Το 2008 αποκτήθηκε από τη Γουέστ Χαμ έναντι 5 εκατομμυρίων λιρών. Στη συνέχεια αποκτήθηκε από τη Φιορεντίνα, τη Νάπολη, το Αμβούργο, τη Γουότφορντ, την Ουντινέζε και τη Σιόν.

Ο Μπεχράμι πραγματοποίησε το ντεμπούτο του με την εθνική ομάδα της Ελβετίας το 2005 και έκτοτε έχει 83 συμμετοχές με το εθνόσημο και έχει σκοράρει δύο φορές. Ήταν μέλος της αποστολής της Ελβετίας σε τέσσερα παγκόσμια κύπελλα και στα Euro 2008 και Euro 2016. Είναι ο πρώτος παίκτης ο οποίος έχει αγωνιστεί για την Ελβετία σε τέσσερα συνεχόμενα Μουντιάλ.https://apnews.com/c870a14f77d749ac8ad34440fa7ecdf9

## Παραπομπές


## Εξωτερικοί σύνδεσμοι
* 

Κατηγορία:Ελβετοί ποδοσφαιριστές
Κατηγορία:Ποδοσφαιριστές Εθνικής Ελβετίας
Κατηγορία:Ποδοσφαιριστές Αμβούργο ΣΦ
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές Φιορεντίνα
Κατηγορία:Ποδοσφαιριστές Τζένοα
Κατηγορία:Ποδοσφαιριστές Λάτσιο
Κατηγορία:Ποδοσφαιριστές Σέριε Α
Κατηγορία:Ποδοσφαιριστές Γουότφορντ ΦΚ
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Παγκοσμίου Κυπέλλου 2006
Κατηγορία:Ποδοσφαιριστές Παγκοσμίου Κυπέλλου 2010
Κατηγορία:Ποδοσφαιριστές Παγκοσμίου Κυπέλλου 2014
Κατηγορία:Ποδοσφαιριστές Ευρωπαϊκού Πρωταθλήματος 2016
Κατηγορία:Ποδοσφαιριστές Παγκοσμίου Κυπέλλου 2018
Κατηγορία:Μέσοι ποδοσφαιριστές
Κατηγορία:Κοσοβάροι
Κατηγορία:Ελβετοί αλβανικής καταγωγής
Τζορτζ Θόρογκουντ

Ο  **Τζορτζ Λορενς  Θορογκουντ** (γεννημένος στις 24 Φεβρουαρίου 1950) είναι Αμερικανός μουσικός, τραγουδιστής και τραγουδοποιός από το Wilmington, Delaware .  Έκανε επιτυχία με το τραγούδι   " Bad to the Bone " και " I Drink Alone ".  Έχει επίσης βοηθήσει να γνωρίσουν τα παλαιότερα τραγούδια  όπως το " Move it on Over ", το " Who You Love? " Και το "House Rent Blues / One Bourbon, One Scotch, One Beer ".  

Με την μπάντα του,  Destroyers, ο Θορογκουντ κυκλοφόρησε πάνω από 20 άλμπουμ, εκ των οποίων δύο έχουν γίνει πλατινένιοι  και έξι έχουν γίνει χρυσοί. Έχει πουλήσει 15 εκατομμύριους δίσκους παγκοσμίως. Ο   Θορογκουντ και το συγκρότημα συνεχίζουν να περιοδεύουν εκτενώς με μια περιοδεία της Αυστραλίας / Νέας Ζηλανδίας που έχει προγραμματιστεί για τον Ιανουάριο του 2020 και το 2014 η μπάντα γιόρτασε την 40ή επέτειο της παρουσίας της. 

## Μουσική σταδιοδρομία
Ο Τζορτζ Θορογκουντ ξεκίνησε την καριέρα του στις αρχές της δεκαετίας του 1970 ως σόλο ερμηνευτής με το στυλ των Robert Johnson και Elmore James  αφού εμπνεύστηκε από μια συναυλία του John P. Hammond .  Ωστόσο, σύντομα σχημάτισε μια μπάντα, τους Delaware Destroyers, με τον φίλο και τον ντράμερ από το σχολείου Jeff Simon.  Με πρόσθετα μέλη , οι Delaware Destroyers ανέπτυξαν τον ήχο του, ένα μείγμα από μπλουζ του Σικάγου και rock and roll .  Οι πρώτες εμφανίσεις του συγκροτήματος ήταν στο Rathskeller στο Πανεπιστήμιο του Delaware και στην Ταβέρνα Deer Park.     Τελικά, το όνομα του συγκροτήματος συρρικνώθηκε στα Destroyers. Κατά τη διάρκεια αυτής της περιόδου, o  Θορογκουντ  δούλεψε ως roadie για Hound Dog Taylor .  

Το demo του Θορογκουντ , *Better Than the Rest*, ηχογραφήθηκε  το 1974 και κυκλοφόρησε το 1979. Το σημαντικό ντεμπούτο του του έγινε το 1976 με το άλμπουμ *George Thorogood and the Destroyers, το* οποίο κυκλοφόρησε το 1977. Το 1978, ο Thorogood κυκλοφόρησε το επόμενο άλμπουμ του με τους Destroyers με τίτλο *Move It on Over*, το οποίο περιελάμβανε μια νέα έκδοση του Hank Williams " Move it on Over ". Ακολούθησε αυτές τις ηχογραφήσεις το 1979 με το "Please Set a Date" και την αναθεώρηση του τραγουδιού Bo Diddley " Who You Love " που κυκλοφόρησε το 1979. Η πρώιμη επιτυχία του συγκροτήματος συνέβαλε στην άνοδο της εφημερίδας Rounder Records .  
δεξιά|μικρογραφία| Ο Θόρογκουντ και Jim Suhler που παίζουν το 2010.

## Παραπομπές


## Εξωτερικοί σύνδεσμοι
* 

Κατηγορία:Αμερικανοί μουσικοί
Κατηγορία:Αμερικανοί τραγουδιστές
Κατηγορία:Αμερικανοί τραγουδοποιοί
Σκλάβες Πάτμου

Οι **Σκλάβες** είναι δύο βραχονησίδες στα Δωδεκάνησα και την Πάτμο, οι οποίες βρίσκονται ανατολικά του νησιού και βόρεια της νησίδας Χιλιομόδι. Η πρώτη και πιο δυτικά προς την Πάτμο είναι η **Σκλάβα** ή **Σκλάβος**  και η δεύτερη και ανατολικότερα είναι η **Σκλαβοπούλα**   με έκταση 0,0122 και 0,0026 τ.χλμ. αντίστοιχα. Αναφέρονται επίσημα για πρώτη φορά ως οικισμός το 2011 και σύμφωνα με την απογραφή του 2011 στο νησί δεν υπάρχουν μόνιμοι κάτοικοι ενώ διοικητικά ανήκουν στον δήμο Πάτμου

## Παραπομπές


Σκλαβες
Αντμίρ Μεχμέντι

Ο **Αντμίρ Μεχμέντι** (16 Μαρτίου 1991) είναι Ελβετός ποδοσφαιριστής αλβανικής καταγωγής ο οποίος αγωνίζεται ως επιθετικός για τη Βόλσμπουργκ και την εθνική ομάδα της Ελβετίας.

Ο Μεχμέντι ξεκίνησε την επαγγελματική του καριέρα από την Ζυρίχη το 2008, στην οποία παρέμεινε μέχρι το 2012, οπότε και αποκτήθηκε από τη Δυναμό Κιέβου, αλλά τη δεύτερη χρονιά στην ομάδα δόθηκε δανεικός στη Φράιμπουργκ, η οποία τον απέκτησε για 6 εκατομμύρια ευρώ. Έπειτα αποκτήθηκε από τη Μπάγερν Λεβερκούζεν, με την οποία αγωνίστηκε για τρεις σαιζόν και έπειτα αποκτήθηκε από τη Βόλσμπουργκ για 8 εκατομμύρια ευρώ.

Ο Μεχμέντι πραγματοποίησε το ντεμπούτο του με την εθνική ομάδα της Ελβετίας το 2011 και έκτοτε έχει 65 συμμετοχές και 9 τέρματα με το εθνόσημο της Ελβετίας. Ήταν μέλος της ομάδας που εκπροσώπησε την Ελβετία στο Μουντιάλ 2014 και στο Euro 2016, σκοράροντας μία φορά σε κάθε διοργάνωση.

## Παραπομπές


Κατηγορία:Ελβετοί ποδοσφαιριστές
Κατηγορία:Ποδοσφαιριστές Εθνικής Ελβετίας
Κατηγορία:Ποδοσφαιριστές ΣΚ Φράιμπουργκ
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές Μπάγερ Λεβερκούζεν
Κατηγορία:Ποδοσφαιριστές ΦφΛ Βόλφσμπουργκ
Κατηγορία:Ποδοσφαιριστές ΦΚ Ζυρίχη
Κατηγορία:Ποδοσφαιριστές ΦΚ Ντιναμό Κιέβου
Κατηγορία:Ποδοσφαιριστές Παγκοσμίου Κυπέλλου 2014
Κατηγορία:Ποδοσφαιριστές Ευρωπαϊκού Πρωταθλήματος 2016
Κατηγορία:Επιθετικοί ποδοσφαιριστές
Κατηγορία:Πρόσωπα σλαβομακεδονικής καταγωγής
Κατηγορία:Ελβετοί αλβανικής καταγωγής
Κατηγορία:Ποδοσφαιριστές Ευρωπαϊκού Πρωταθλήματος 2020
Εδουάρδο Βάργας

Ο **Εδουάρδο Βάργας** (πλήρες όνομα: **Εδουάρδο Χεσούς Βάργας Ρόχας**, στα Ισπανικά: *Eduardo Jesús Vargas Rojas*, 20 Νοεμβρίου 1989) είναι Χιλιανός ποδοσφαιριστής, ο οποίος αγωνίζεται ως ακραίος μέσος και κεντρικός επιθετικός, αυτήν τη στιγμή για την Ατλέτικο Μινέιρο, ενώ είναι διεθνής και με την Εθνική Ομάδα της Χιλής.

## Καριέρα σε συλλόγους
Έγινε γνωστός ως κορυφαίο ταλέντο στην Κοβρελόα και αποκτήθηκε από την Ουνιβερσιδάδ δε Τσίλε, με την οποία απέκτησε τρεις τίτλους, συμπεριλαμβανομένου του Κόπα Σουδαμερικάνα το 2011, όπου ονομάστηκε παίκτης του τουρνουά. Το 2011 έλαβε από κοινού το βραβείο για Χιλιανός ποδοσφαιριστής της χρονιάς, ενώ ήρθε δεύτερος για νοτιοαμερικανός ποδοσφαιριστής της χρονιάς, πίσω από τον Νεϊμάρ. Αποκτήθηκε από τη Νάπολη για 17,9 εκατομμύρια ευρώ τον Δεκέμβριο του 2011, και ακολούθως δόθηκε δανεικός στις Γκρέμιο, Βαλένθια και Κιου Πι Αρ, πριν αποκτηθεί από τη Χόφενχαϊμ το 2015.

## Διεθνής καριέρα
Πραγματοποίησε το ντεμπούτο του με την εθνική αντρών το 2010 και έως αυτήν τη στιγμή (23 Ιουνίου 2021) έχει 98 συμμετοχές με το εθνόσημο, έχοντας σκοράρει 40 φορές (2ος σκόρερ όλων των εποχών για την Εθνική της Χιλής μετά τον Αλέξις Σάντσες). Ήταν μέλος των ομάδων που συμμετείχαν στο Μουντιάλ 2014, στο Κόπα Αμέρικα 2015, στο Κόπα Αμέρικα 2016 (Σεντενάριο), στο Κόπα Αμέρικα 2019 και στο Κόπα Αμέρικα 2021, και στο Κύπελλο Συνομοσπονδιών του 2017. Ήταν ο πρώτος σκόρερ της Χιλής και του τουρνουά στα Κόπα Αμέρικα 2015 και 2016, τα οποία κατέκτησε η Χιλή.

## Παραπομπές


Κατηγορία:Χιλιανοί ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Χιλής
Κατηγορία:Ποδοσφαιριστές Κομπρελόα
Κατηγορία:Ποδοσφαιριστές Κλουμπ Ουνιβερσιδάδ ντε Τσίλε
Κατηγορία:Ποδοσφαιριστές ΣΣΚ Νάπολι
Κατηγορία:Ποδοσφαιριστές Γκρέμιο Φουτεμπόλ Πόρτο Αλεγκρένσε
Κατηγορία:Ποδοσφαιριστές Βαλένθια ΚΦ
Κατηγορία:Ποδοσφαιριστές Κουίνς Παρκ Ρέιντζερς
Κατηγορία:Ποδοσφαιριστές Χόφενχαϊμ 1899
Κατηγορία:Ποδοσφαιριστές Τίγρες ντε λα ΟΑΝΛ
Κατηγορία:Ποδοσφαιριστές Ατλέτικο Μινέιρο
Κατηγορία:Ποδοσφαιριστές Παγκοσμίου Κυπέλλου 2014
Κατηγορία:Ποδοσφαιριστές Κυπέλλου Συνομοσπονδιών FIFA 2017
Κατηγορία:Ποδοσφαιριστές Κόπα Αμέρικα 2015
Κατηγορία:Ποδοσφαιριστές Κόπα Αμέρικα Σεντενάριο
Κατηγορία:Ποδοσφαιριστές Κόπα Αμέρικα 2019
Κατηγορία:Παίκτες νικητές Κόπα Αμέρικα
Κατηγορία:Ποδοσφαιριστές Κόπα Αμέρικα 2021
Νερά (αποσαφήνιση)

Με την ονομασία **Νερά** αναφέρονται στην Ελλάδα οι παρακάτω νησίδες:

* Νερά Αγαθονησίου
* Νερά Καλύμνου
* Νερά Πάτμου

Νερα
Μαρία Ισαβέλλα της Βυρτεμβέργης

H **Μαρία Ισαβέλλα** (γερμ. *Maria Isabella von Württemberg*, 30 Αυγούστου 1871 - 24 Μαΐου 1904) από τον Οίκο της Βυρτεμβέργης ήταν κόρη του Δούκα της Βυρτεμβέργης και με τον γάμο της έγινε πριγκίπισσα της Σαξονίας.

## Βιογραφία
Η *Μαρία Ισαβέλλα Φιλιππίνη Θηρεσία Ματθίλδη Ιωσηφίνα* ήταν η δεύτερη κόρη του Φιλίππου της Βυρτεμβέργης και της Μαρίας Θηρεσίας των Αψβούργων-Λωρραίνης, κόρης του Αλβέρτου της Αυστρίας & Δούκα του Τέσσεν.

## Οικογένεια
Παντρεύτηκε το 1894 τον Ιωάννη Γεώργιο της Σαξονίας. Δεν απέκτησαν απογόνους.

## Πρόγονοι

## Πηγές
* Darryl Lundy (10 May 2003). "Maria Isabella Philipine Therese Herzogin von Württemberg". *ThePeerage.com*. Retrieved 2009-07-26.
* Paul Theroff. "WÜRTTEMBERG". *Paul Theroff's Royal Genealogy Site*. Retrieved 2009-07-26.

## Παραπομπές


Κατηγορία:Οίκος της Βυρτεμβέργης
Κατηγορία:Δούκισσες της Βυρτεμβέργης
Τομάσο Ντίνγκλι

μικρογραφία|Ροτόντα της Μόστα,Μάλτα
Ο **Τομάσο Ντίνγκλι** ήταν γνωστός αρχιτέκτονας και κύριος τεχνίτης που γεννήθηκε στην πόλη Αττάρντ της Μάλτας στις 22 Δεκεμβρίου του 1951, Μια από τις πιο σημαντικές του κατασκευές είναι η ενοριακή εκκλησία στη γενέτειρα πόλη του,Αττάρντ χτισμένη το 1613 και πιθανώς μια από τις καλύτερες αναγεννησιακές εκκλησίες της χώρας.  Σημαντική ήταν και η συμβολή του στην  εκκλησία της Μπιρκιρκάρα, η οποία χτίστηκε από τον Βιτόριο Κασάρ.

## Βιογραφία
Ο Τόμας γεννήθηκε λίγο μετά το τέλος της Μεγάλης Πολιορκίας του 1565 όταν το νησί υπέφερε από έντονη ανάγκη οχύρωσης.Ο πατέρας του ήταν γλύπτης και λεγόταν Γκάμπγκου και η μητέρα του Κατερίνα Ντίνγκλι. Ο θείος του ήταν επίσης γνωστός αρχιτέκτονας, με το όνομα Αντρεά Ντίνγκλι.  Οι οικογενειακές του ρίζες φαίνεται ότι τον επηρέασαν σε μεγάλο βαθμό να ακολουθήσει αυτό το επάγγελμα. Μετά τα χρόνια της διαμόρφωσης του,βοήθησε τον Τζιοβάνι Ατάρντ στην κατασκευή των υδραγωγείων Wignacourt(1610-14) και το σχεδιασμό του Porta Reale ως νέα πύλη εισόδου στη Βαλέτα, ο Ντίνγκλι έλαβε αρκετές προμήθειες για να σχεδιάσει μια σειρά ενοριακών εκκλησιών. Ο Μαλτέζος αρχιτέκτονας πέθανε στις 28 Ιανουαρίου του 1666 στην ηλικία των 74 χρονών και θάφτηκε στην εκκλησία της Αττάρντ που ο ίδιος σχεδίασε.

## Εκκλησίες που αποδίδονται στον Ντίνγκλι
* Η  εκκλησία(πρόσοψη και θόλο) της Μπιρκιρκάρα που χτίστηκε από τον Βιτόριο Κασάρ.

* Το 1614 - η παλιά εκκλησία της  Μόστα,γνωστή ως Ναός Κοίμησης της Θεοτόκου

* Το 1616 - η εκκλησία του Ναξάρ

* Το 1632 - η εκκλησία του  Ζέμπουγκ.

* Το 1638 - η εκκλησία του  Γκαργκούρ

* Το 1641 - η εκκλησία του Ζαμπάρ

* Το 1656 - η εκκλησία του  Γκούντζα

Μόνο η εκκλησία της Αττάρντ υπάρχει όπως ακριβώς τη σχεδίασε ο Τόμας. Οι υπόλοιπες έχουν κατεδαφιστεί- όπως η παλιά εκκλησία του Μόστα- ή έχουν αλλοιωθεί κατά κάποιον τρόπο. Οι εκκλησίες του Τομάσο Ντίνγκλι είναι ιδιαίτερα όμορφες για την ομορφια του σκαλίσματος της πέτρας τους.

## Παραπομπές


Κατηγορία:Μαλτέζοι
Κατηγορία:Ευρωπαίοι αρχιτέκτονες
Μαρία Άννα Αικατερίνη Ρουτόβσκα

H **Μαρία-Άννα-Αικατερίνη**, γερμ. Maria-Anna-Katharina Rutowska (1706 - 1746) από τον Οίκο των Βέττιν ήταν Πολωνή ευγενής, νόθη κόρη του βασιλιά της Πολωνίας-Λιθουανίας & εκλέκτορα της Σαξονίας. Με τους γάμους της έγινε κόμισσα Μπιελίνσκι και μετά κόμισσα Μπελγκάρντ & Αντρμόν.

## Βιογραφία
Ήταν η νόθη κόρη του Αυγούστου Β΄ της Πολωνίας-Λιθουανίας (και, ως Φρειδερίκος-Αύγουστος Α΄, εκλέκτορα της Σαξονίας) και της ερωμένης του Φατίμας από την Τουρκία, που έλαβε το όνομα Μαρία-Αουρόρα του Σπήγκελ.

## Οικογένεια
Παντρεύτηκε πρώτα το 1724 τον Μιχαήλ κόμη Μπιελίνσκι, Πολωνό ευγενή. Έπειτα από 8 έτη, διαζεύχθηκαν.

Το 1737 η Μαρία-Άννα-Αικατερίνη έκανε δεύτερο γάμο με τον Κλωντ-Μαρί κόμη του Μπελγκάρντ ε Αντρμόν, ευγενή της Σαβοΐας στην υπηρεσία της Σαξονίας. Είχε τέκνα:
* Μαυρίκιος του Μπελγκάρντ 1743-1792, υποστράτηγος στη Σαξονία.
* Φρειδερίκη-Αυγούστα-Μαρία, παντρεύτηκε το 1779 τον Φρανσουά-Σεμπαστιάν κόμη ντε Σεβρόν-Βιλέτ, χωρίς να αποκτήσει απογόνους.

## Πηγές
* "hrabina Anna Konstancja Cosel". Archived from the original on 2013-03-11. Retrieved 2008-07-21.

## Παραπομπές


Κατηγορία:Οίκος των Βέττιν
Τίμο Βέρνερ

Ο **Τίμο Βέρνερ** (γεν. 6 Μαρτίου 1996) είναι Γερμανός ποδοσφαιριστής, ο οποίος αγωνίζεται ως επιθετικός στην Λειψία και στην Εθνική Γερμανίας.

Με το που πραγματοποίησε το επαγγελματικό του ντεμπούτο το 2013, ο Βέρνερ έγινε ο νεαρότερος παίκτης που αγωνίστηκε επαγγελματικά με την Στουτγκάρδη και έγινε και ο νεότερος σκόρερ της. Πραγματοποίησε πάνω από 100 εμφανίσεις με τη Στουτγκάρδη πριν αποκτηθεί από τη Λειψία το 2016 για δέκα εκατομμύρια ευρώ, το οποίο αποτελούσε ρεκόρ συλλόγου. Με τις δύο ομάδες, ο Βέρνερ έγινε ο νεαρότερος παίκτης ο οποίος έφτασε τις 50, 100, 150 και 200 εμφανίσεις στη Μπουντεσλίγκα, αν και τα δύο πρώτα ρεκόρ τα έχει σπάσει ο Κάι Χάβερτς, και είναι ο νεότερος παίκτης που σκόραρε δύο φορές σε αγώνα του γερμανικού πρωταθλήματος. Στον αγώνα κόντρα στη Μάιντς στις 24/5/2020, ο Βέρνερ έγινε πρώτος σκόρερ στην ιστορία της Λειψίας και παράλληλα έγινε ο πρώτος παίκτης ο οποίος σημείωσε δύο χατ-τρικ εναντίον της ίδιας ομάδας σε μία σαιζόν από το 1989.  Ολοκλήρωσε τη σαιζόν με 28 γκολ πρωταθλήματος. Τον Ιούνιο του 2020 αποκτήθηκε από την Τσέλσι, με την μεταγραφή να έχει ισχύ από το Ιούλιο. Τον Ιανουάριο του 2024 ο Βέρνερ πήγε δανεικός στην Τότεναμ έως το τέλος της σεζόν. Τον Μάιο του ίδιου έτους η ομάδα του Λονδίνου ανακοίνωσε ότι έκανε επέκταση του δανεισμού για ακόμα ένα έτος.

Ο Βέρνερ ήταν παραγωγικός σκόρερ με τις νεανικές ομάδες, όπου σκόραρε 34 φορές σε 48 εμφανίσεις. Πραγματοποίησε το ντεμπούτο του με την εθνική ομάδα το 2017 και την ίδια χρονιά βοήθησε τη Γερμανία να κατακτήσει το κύπελλο συνομοσπονδιών το 2017, όπου με τρια γκολ κατέκτησε το χρυσό παπούτσι του τουρνουά. Αγωνίστηκε επίσης στο παγκόσμιο κύπελλο το 2018 και στο ευρωπαϊκό πρωτάθλημα το 2020.

## Παραπομπές

## Εξωτερικοί σύνδεσμοι
*

Κατηγορία:Γερμανοί ποδοσφαιριστές
Κατηγορία:Ποδοσφαιριστές Εθνικής Γερμανίας
Κατηγορία:Ποδοσφαιριστές ΦφΜ Στουτγκάρδη
Κατηγορία:Ποδοσφαιριστές ΡΜ Λειψίας
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές Κυπέλλου Συνομοσπονδιών FIFA 2017
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Παγκοσμίου Κυπέλλου 2018
Κατηγορία:Γερμανοί ποδοσφαιριστές στο εξωτερικό
Κατηγορία:Παίκτες νικητές Κυπέλλου Συνομοσπονδιών FIFA
Κατηγορία:Ποδοσφαιριστές Τσέλσι ΦΚ
Κατηγορία:Ποδοσφαιριστές Τότεναμ Χότσπερ
Κατηγορία:Ποδοσφαιριστές Ευρωπαϊκού Πρωταθλήματος 2020
Κατηγορία:Παίκτες νικητές ΟΥΕΦΑ Τσάμπιονς Λιγκ
Πρασονήσι Πάτμου

*Για άλλες νησίδες με τη ίδια ονομασία δείτε το λήμμα: [[Πρασονήσι]]*

Το **Πρασονήσι** είναι ακατοίκητη βραχονησίδα της Δωδεκανήσου πολύ κοντά στη νότια άκρη της Πάτμου και έχει έκταση 0,010 τ.χλμ. 

## Εξωτερικοί σύνδεσμοι

* Καμπαναριά-Πρασονήσι-Ψιλή Άμμος-Κουβάρι 

## Παραπομπές


Κατηγορία:Βραχονησίδες της Πάτμου
Άννα Καρολίνα Οζέλσκα

H **Άννα Καρολίνα Οζέλσκα** (γερμ. *Anna Karolina Orzelska*, 23 Νοεμβρίου 1707 - 27 Σεπτεμβρίου 1769) από τον Οίκο των Βέττιν ήταν νόθη κόρη του Βασιλιά της Πολωνίας & Εκλέκτορα της Σαξονίας και με τον γάμο της έγινε δούκισσα του Σλέσβιχ-Χόλσταϊν-Σόντερμπουργκ-Μπεκ.

## Βιογραφία
Ήταν νόθη κόρη του Αυγούστου Β΄ της Πολωνίας-Λιθουανίας (και, ως ''Φρειδερίκου Αυγούστου Α΄'', Εκλέκτορα της Σαξονίας) και της ερωμένης του Ενριέτ Ρενάρ-Ντυβάλ, κόρης του Αντρέ Ρενάρ, εμπόρου. 

## Οικογένεια
Παντρεύτηκε το 1730 τον Κάρολο Λουδοβίκο του Σλέσβιχ-Χόλσταϊν-Σόντερμπουργκ-Μπεκ και είχε τέκνο:
* Κάρολος Φρειδερίκος (1732 - 1772).

## Πηγές
* "Countess Anna Orzelska". Archived from the original on 17 February 2012. Retrieved 2 July 2018.
* Maria Czaplińska (1979). Orzelska Anna Katarzyna (ok. 1702 lub 1707-1769) (in Polish). Polish Biographical Dictionary, Volume XXIV (24). pp. 300–301.

## Παραπομπές


Κατηγορία:Οίκος των Βέττιν
Σοφία Ελισάβετ του Σλέσβιχ-Χόλσταϊν-Σόντερμπουργκ-Βίζενμπουργκ

H **Σοφία Ελισάβετ**, δανικά: Sophie Elisabeth af Schleswig-Holstein-Sonderburg-Wiesenburg (4 Μαΐου 1653 - 19 Αυγούστου 1684) από τον Οίκο του Σλέσβιχ-Χόλσταϊν-Σόντερμπουργκ ήταν κόρη του δούκα του Σλέσβιχ-Χόλσταϊν-Σόντερμπουργκ-Βίζενμπουργκ και με τον γάμο της έγινε δούκισσα της Σαξονίας-Τσάιτς.

## Βιογραφία
Ήταν η δεύτερη κόρη (πρώτη από τον δεύτερο γάμο) του Φίλιππου-Λουδοβίκου, δούκα του Σλέσβιχ-Χόλσταϊν-Σόντερμπουργκ-Βίζενμπουργκ και της δεύτερης συζύγου του Άννας-Μαργαρίτας, κόρης του Φρειδερίκου Α΄ λαντγράβου της Έσσης-Χόμπουργκ.

## Οικογένεια
Παντρεύτηκε το 1676 τον Μαυρίκιο των Βέττιν, δούκα της Σαξονίας-Τσάιτς. Δεν απέκτησαν απογόνους.

## Πηγές
* Claudia Tietz: Johann Winckler (1642-1705) p. 68 ff

## Παραπομπές


Κατηγορία:Οίκος των Βέττιν